Kekwa

Kekwa atau krisantemum adalah tumbuhan berbunga tergolong dalam genus Chrysanthemum yang terdiri daripada kira-kira 30 spesies tumbuhan saka di bawah keluarga Asteraceae. Tumbuhan ini datang dari Asia Timur dan spesies-spesiesnya banyak tertumpu di negara China.

Penamaan 
Nama kekwa () menyerap daripada sebutan bahasa Hokkien perkataan bertulis 菊花 () iaitu kiok-hue atau kak-hue dalam Pe̍h-ōe-jī. Bunga kekwa dalam konteks umum sering merujuk kepada dua spesies tertentu iaitu Chrysanthemum indicum dan Chrysanthemum morifolum.

Taksonomi 
Nama genus Chrysanthemum dinamakan oleh Carolus Linnaeus daripada awalan  khrusos yang bermaksud "keemasan" (warna asal bunga) dan   anthemon yang bermaksud "bunga". Nama genus ini juga diserap menjadi krisantemum ().

Pada suatu masa, genus ini merangkumi banyak lagi spesies tetapi beberapa dekad dahulu, genus ini telah dibahagikan menjadi banyak genus; perkembangan penamaan genus-genus itu telah menimbulkan perbalahan. Bagaimanapun, satu keputusan oleh Kod Antarabangsa Tatanama Botani (ICBN) pada tahun 1999 telah menyebabkan Chrysanthemum indicum dijadikan genus pentakrifan dan oleh itu, memulihkan kedudukan bunga kekwa yang dijual dalam kedai bunga kepada genus Chrysanthemum. Selepas pembahagian genus-genus tetapi sebelum keputusan ICBN, spesies-spesies Chrysanthemum itu biasa menggunakan nama Dendranthema.

Spesies-spesies lain yang dahulu diolah Chrysanthemum sebagai dari pandangan yang sempit kini dialih kepada genus Glebionis. Genus-genus yang diasingkan daripada Chrysanthemum termasuk Argyranthemum, Leucanthemopsis, Leucanthemum, Rhodanthemum, dan Tanacetum.

Botani 
Pokok-pokok spesies bunga kekwa jenis tumbuhan saka dan herba yang tumbuh setinggi 50-150 sentimeter. Batang-batangnya berbulu halus. Daun-daunnya disusun berselang-seli. Helai daunnya bercuping sedikit dengan aroma yang kuat.

Kuntum bunga kekwa jenis cakera yang besar berukuran 3 sm lebar dan berwarna putih, kuning, merah, merah jambu atau ungu.

Spesies-spesies ini juga dipergunakan oleh larva-larva sebilangan spesies Lepidoptera untuk makanan tumbuhan.

Sejarah 
Pokok bunga kekwa ditanam di China sebagai pokok herba sejak abad ke-15 SM lagi. Nama Chu-Hsien, sebuah kota China yang kuno, bermaksud "kota bunga kekwa".

Bunga ini diperkenalkan ke Jepun mungkin pada abad ke-8, dan Maharaja Jepun mengiktiraf bunga ini sebagai perlambangan takhta pemerintahan baginda dan mohor dipakai. Terdapat juga "Perayaan Kebahagian" di Jepun yang meraikan bunga ini.

Bunga kekwa juga digunakan sebagai lambang untuk bunga November.

Kegunaan

Sebagai hiasan 
Bunga-bunga kekwa yang moden jauh lebih menonjol berbanding saudara-saudara liarnya. Bunga-bunga ini mempunyai berbagai-bagai bentuk yang menyamai bunga daisi, perhiasan, pom-pom dan butang. Genus  ini mengandungi banyak kacukan dan beribu-ribu kultivar yang dikembangkan untuk tujuan hortikultur. Selain daripada kuning tradisi, warna-warna yang lain juga boleh didapati, seperti putih, ungu, dan merah. Kacukan yang paling penting ialah Chrysanthemum × morifolium (syn. C. × grandiflorum) yang diterbitkan terutamanya daripada C. indicum, tetapi juga melibatkan spesies-spesies yang lain.

Daun-daun kekwa juga kelihatan seakan-akan rumpai mugwort, saudara rapatnya (sehingga rumpai ini kadang-kadang digelar 'kekwa liar'). Oleh itu, bahagian tumbuhan ini amat tidak digemari oleh pekebun profesional. Dalam sebilangan negara di Eropah dan Jepun, bunga kekwa melambangkan kematian dan hanya digunakan untuk upacara pengebumian atau kubur. Di Amerika Syarikat, bunga ini biasanya diperlihatkan dengan positif dan riang.

Dalam masakan 
Bunga kekwa merupakan bahan utama sejenis minuman seduhan manis iaitu teh bunga kekwa yang digemari di dalam sebilangan kawasan Asia. Teh bunga ini mempunyai banyak kegunaan perubatan, termasuk pemulihan daripada demam selesema.

Di China, daun-daun kekwa dimasak secara mudah dengan bawang putih dan cili kering. Sayur kekwa yang telah dimasak mempunyai warna yang tua, tekstur yang padat dan bermusilaj, serta bau yang harum dan kompleks.

Spesies 
, Plants of the World Online telah menerima spesies berikut:

Chrysanthemum aphrodite Kitam.
Chrysanthemum arcticum L.
Chrysanthemum argyrophyllum Ling
Chrysanthemum arisanense Hayata
Chrysanthemum chalchingolicum Grubov
Chrysanthemum chanetii H.Lév.
Chrysanthemum crassum (Kitam.) Kitam.
Chrysanthemum cuneifolium Kitam.
Chrysanthemum daucifolium Pers.
Chrysanthemum dichrum (C.Shih) H.Ohashi & Yonek.
Chrysanthemum foliaceum (G.F.Peng, C.Shih & S.Q.Zhang) J.M.Wang & Y.T.Hou
Chrysanthemum glabriusculum (W.W.Sm.) Hand.-Mazz.
Chrysanthemum horaimontanum Masam.
Chrysanthemum hypargyreum Diels
Chrysanthemum indicum L.
Chrysanthemum integrifolium Richardson
Chrysanthemum japonicum (Maxim.) Makino
Chrysanthemum × konoanum Makino
Chrysanthemum lavandulifolium Makino
Chrysanthemum leucanthum (Makino) Makino
Chrysanthemum longibracteatum (C.Shih, G.F.Peng & S.Y.Jin) J.M.Wang & Y.T.Hou
Chrysanthemum maximoviczii Kom.
Chrysanthemum miyatojimense Kitam.
Chrysanthemum × morifolium (Ramat.) Hemsl.
Chrysanthemum morii Hayata
Chrysanthemum naktongense Nakai
Chrysanthemum ogawae Kitam.
Chrysanthemum okiense Kitam.
Chrysanthemum oreastrum Hance
Chrysanthemum ornatum Hemsl.
Chrysanthemum parvifolium C.C.Chang
Chrysanthemum potentilloides Hand.-Mazz.
Chrysanthemum rhombifolium (Y.Ling & C.Shih) H.Ohashi & Yonek.
Chrysanthemum × rubellum Sealy
Chrysanthemum × shimotomaii Makino
Chrysanthemum sinuatum Ledeb.
Chrysanthemum vestitum (Hemsl.) Kitam.
Chrysanthemum yantaiense M.Sun & J.T.Chen
Chrysanthemum yoshinaganthum Makino
Chrysanthemum zawadskii Herbich
Chrysanthemum zhuozishanense L.Q.Zhao & Jie Yang

Spesies terdahulu termasuk:
 Chrysanthemum carinatum = Ismelia carinata
 Chrysanthemum cinerariifolium = Tanacetum cinerariifolium
 Chrysanthemum coccineum = Tanacetum coccineum
 Chrysanthemum coronarium = Glebionis coronaria
 Chrysanthemum frutescens = Argyranthemum frutescens
 Chrysanthemum maximum = Leucanthemum maximum
Chrysanthemum pacificum = Ajania pacifica
 Chrysanthemum segetum = Glebionis segetum

Lihat juga 
 Teh kekwa
 Daisi
 Dahlia atau bunga sarang tebuan
 Takhta Kekwa
 Perlambangan kekwa

Rujukan

Pautan luar 
  Bunga kekwa
  Kekwa pasu 
 Rangkaian Maklumat Sumber Germplasm: Kekwa
 ICBN: Senarai genus pemuliharaan (menatal ke bawah untuk Chrysanthemum)

Kekwa
Bunga